
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης τεσσάρων (4,00) στρεμμάτων στη 
θέση «Άνω Μουτσάρες» του συν/του δάσους Σελίου Δασαρχείου 
Νάουσας Ν. Ημαθίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός χερσαίας ζώνης στη θέση Δαφνοπόταμος Μαντουδίου 
Ν. Εύβοιας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ως υπέργειου εστεγασμένου χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού σχεδίου 
Αθηνών. 3 


ΑΝΑΔΑΣΩΣΕΙΣ 

' ΑΠΟΦΑΣΕΙΣ 

Αριθ. 1613 (1) 

Κήρυξη αναδασωτέας έκτασης τεσσάρων (4,00) στρεμμάτων στη θέση 
«Άνω Μουτσάρες» του συν/του δάσους Σελίου Δασαργείου Νάουσας 
Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της χώ- 
ρας. 


2. Τις διατάξεις του Ν.3200/58 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το 
Ν.Δ.532/70. 

3. Τις διατάξεις του Ν.998/79 «περί προστασίας των δασών κ.λ.π.» 
και ειδικότερα: α) Του άρθρου 41 παρ. 1 και 3, β) του άρθρου 38 παρ. 
1 . 

4. Τις διαταγές του Υπ. Γεωργίας: α) 160417/1180/8.7.80, β) 
182447/3049/24.9.80, γ) 141823/24.2.83. 

Την αριθ. 1813/15.9.92 αναφορά - πρόταση του Δασαρχείου Νάου¬ 
σας περί κηρύξεως αναδασωτέας της αναφερόμενης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό την διατήρηση του δάσους και 
τον αποκλεισμό της χρήσεώς του για άλλο σκοπό, την έκταση των τεσ¬ 
σάρων (4,00) στρεμμάτων στην θέση «Άνω Μουτσάρες του συν/του 
δάσους Σελίου μ. πεύκης της Κοινότητας κ. Βερμίου που κάηκε στις 
11.9.1992. 

Προσδιορίζεται από τα στοιχεία Α-Β-Γ-Δ-Ε-Ζ-Α και έχει όρια: 

Ανατολικά: Με δάσος Σελίου. 

Δυτικά: Με δάσος Σελίου. 

Βόρεια: Με δάσος Σελίου. 

Νόντια: Με δασικό δρόμο δάσους Σελίου. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η αποκαστάσταση της βλαστήσεως θα γίνει με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 10 Νοεμβρίου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρι8. 4671/Φ ΧΖ (2) 

Καθορισμοί; χερσαίοι; ζώνης στη θέση Δαφνοπόταμος Μαντουδίου Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις των Α.Ν. 419 και 65/1967 με τις οποίες καταργούνται τα 
Συμβούλια και οι Επιτροπές γνωμοδοτικής αρμοδιότητας κ.λ,π. μεταξύ των 
οποίων και οι προβλεπόμενες από το άρθρο 17 παρ. 1 και 3 του Α.Ν. 2344/ 
1940 επιτροπές καθορισμού χερσαίων ζωνών. 

2. Τον Α.Ν. 2344/1940 «περί αιγιαλού και παραλίας». 

3. Τον Α.Ν. 1540/1938 όπως τροποποιήθηκε με τον Α.Ν. 263/1968. 

4. Τις περί διοικητικής αποκέντρωσης διατάξεις όπως ισχύουν. 

• 5. Το Π.Δ. 649/1977 «περί μεταφοράς στο Υπουργείο Δημοσίων Έργων 
των αρμοδιοτήτων του Υπουργείου Εμπορικής Ναυτιλίας περί εκτελέσεως έρ¬ 
γων στα Λιμάνια γενικά και μεταφοράς στο Υπουργείο Εμπορική Ναυτιλίας 
των αρμοδιοτήτων του Υπουργείου Δημοσίων Έργων περί εποπτείας οργάνω¬ 
σης και λειτουργίας των Λιμενικών Ταμείων. 

Το άρθρο 1 του από 23.11.1956 Δ/τος «περί επεκτάσεως αρμοδιοτήτων 
Νομάρχου επί θεμάτων αρμοδιότητας Υπουργείου Συγκοινωνιών και Δημοσίων 
Έργων. 

6. Την με ΑΠ 3511.91/05/90/10 Ιουλίου 1990 εγκύκλιο του Υπουργείου 
Εμπορικής Ναυτιλίας περί διαδικασία οριοθέτησης, τροποποίησης επέκτασης 
ζωνών Λιμένων. 

7. Το ΦΕΚ 431/Δ/31.8.1982 που δημοσιεύτηκε η απόφαση Νομάρχου 
καθορισμού οριογραμμής αιγιαλού - παραλίας στην εν λόγω περιοχή. 

8. Το τοπογραφικό διάγραμμα από Αύγουστο 1979 του Υπουργείου Οικονο¬ 
μικών κλίμακα 1:500 που θεώρησε η Δ/νση Τεχνικών Υπηρεσιών της Νομαρ¬ 
χίας Εύβοιας στις 20.2.1992 στα οποία έχουν χαραχθεί με πράσινη γραμμή τα 
όρια της χερσαίας ζώνης. 

9. Το 50/29 Νοεμβρίου 1991 της Λιμενικής Επιτροπής Λίμνης πρακτικό 
περί καθορισμού χερσαίας ζώνης στην περιοχή Κυμάσι Μαντουδίου και όσα 
αναφέρονται στο παραπάνω πρακτικό. 

10. Τις γνωμοδοτήσεις: 

α) Του Υπουργείου Εθνικής Άμυνας Γενικό Επιτελείο Ναυτικού Δ/ νση Α2 
με το Φ. 544.5/330/92/6.95/18 Μαΐου 1992. 

β) Του Υπουργείου Εμπορικής Ναυτιλίας Δ/νση ΠΠΕ με το 3512.52/02/ 
92/8.10.1992 έγγραφά του και επειδή ο καθορισμός χερσαίας ζώνης κρίνεται 
αναγκαίος για τους λόγους που αναφέρονται στην εγκύκλιο της παραγράφου 
(6), αποφασίζουμε: 

Εγκρίνουμε την 50/91 απόφαση Λιμενικής επιτροπής Λίμνης, που αφορά 
τον καθορισμό της χερσαίας ζώνης στη θέση Δαφνοπόταμος Μαντουδίου όπως 
αναλυτικώτερα στα πρακτικά της Λιμενικής Επιτροπής αναφέρονται. 

Το Λιμενικό Ταμείο Λίμνης να μεριμνήσει για την υλοποίηση των αναφερο- 
μένων στην παρ. 3 του με Α.Π. Φ. 544.5/330/92/695/ 18 Μαΐου 1992 εγ¬ 
γράφου του ΓΕΝ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 11 Νοεμβρίου 1992 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 
ΝΟΜΑΡΧΙΑ ΕΥΒΟΙΑΣ 

ΛΙΜΕΝΙΚΗ ΕΠΙΤΡΟΠΗ 
ΛΙΜΝΗΣ 

ΠΡΑΚΤΙΚΟ ΥΠ’ ΑΡΙΘ. 50/1991 

Λίμνη σήμερα την 29 του μηνός Νοεμβρίου του έτους 1991 ημέρα της εβδο- 
μάδος Παρασκευή και ώρα 10 π.μ. η Λιμενική επιτροπή Λίμνης που έχει συ¬ 
γκροτηθεί με την αριθ. 4318/91 απόφαση Νομαρχίας Εύβοιας, συγκεντρώ¬ 
θηκε στο γραφείο της σε τακτική κατά μήνα συνεδρίαση. Στη συνεδρίαση αυτή 
παρεβρέθηκαν οι κάτωθι: 

1) Ευάγγελος Ανδριόλας, Πρόεδρος αυτής. 

2) Χαράλαμπος Μπακερτζής, Λιμ/ρχης Αντ/δρος αυτής. 

3) Χαράλαμπος Κοττάς, μέλος αυτής. 

4) Μάριος Χρυσσομάλης, μέλος αυτής. 

5) Ευστάθιος Καλυβιώτης επίσης μέλος αυτής. 

Από τη συνεδρίαση αυτή της Λιμενικής Επιτροπής Λίμνης απούσιασε το μέ¬ 
λος κ. Τελώνης. 


Στη συνεδρίαση αυτή *της Λιμενικής Επιτροπής Λίμνης παρεβρέθηκε ως 
Γραμματέας αυτής, ο μόνιμος υπάλληλος της Λιμενικής Επιτροπής Λ. Αιδηψού 
ΔΕ/Α Αντ. Χουλιαράκης, κατόπιν της αριθ. 7875/ 16.10.1991 αποφάσεως 
Νομαρχίας Εύβοιας. Αφού ή Λιμενική Επιτροπή Λίμνης βρίσκεται σε νόμιμη 
απαρτία, σύμφωνα με το άρθρο 8 παρ. 3 του Κώδικα περί Λιμενικών Ταμείων, 
ο Πρόεδρος αυτής εισάγει προς συζήτηση το θέμα που αφορά: 

Τον καθορισμό Ζώνης Λιμένος (Χερσαία Ζώνη) στη θέση ΔΑΦΝΟΠΟΤΑ¬ 
ΜΟΣ (Σκάλας φορτώσεως) περιοχής Μαντουδίου, Αρμοδιότητας Δ.Ο.Υ. Λί¬ 
μνης, Νομού Εύβοιας. V 

Ο Πρόεδρος εξέθηκε τα εξής: 

Έχοντας υπόψη: 

1. Τα άρθρα του Α.Ν. 2344/40 (ΦΕΚ 155/Α/18.5.1940) περί αιγιαλού 
και παραλίας. 

2. Τους Α.Ν. 4, 19 και 65/1967 οι οποίοι κατήργησαν τις Επιτροπές τού 
άρθρ. 17 τού Α.Ν. 2344/40, η δε αρμοδιότητα για τον καθορισμό «Ζώνης Λι¬ 
μένος» ανήκει κατ’ αρχήν στην Λιμενική Επιτροπή και στη συνέχεια στον οικείο 
Νομάρχη, βάσει του από 23.11.1956 ΒΔ (ΦΕΚ 286/Α/56) σε συνδυασμό 
προς τις ισχύουσες διατάξεις περί Διοικητικής Αποκεντρώσεως. 

3. Την αριθ. 3511.91/05/10.7.1990 εγκύκλιο του ΥΕΝ/ΔΑΛΕ περί της 
διαδικασίας οριοθέτησης, τροποποίησης, επέκτασης «Ζωνών Λιμένων». 

4. Τα από Οκτώβριο 1979 σχεδιαγράμματα, που εκπονήθηκαν από τις Τε¬ 
χνικές Υπηρεσίες του Υπουργείου Οικονομικών, επί των οποίων έχουν οριοθε- 
τηθεί με κόκκινη συνεχή γραμμή ο αιγιαλός και με κίτρινη συνεχή γραμμή η πα¬ 
ραλία. 

5. Το ΦΕΚ 431/Α/31.8.1982 στο οποίο δημοσιεύτηκε η αριθ. 6080/82 
απόφαση Νομαρχίας Εύβοιας «περί καθορισμού αιγιαλού - παραλίου;» στη θέση 
ΔΑΦΝΟΠΟΤΑΜΟΣ (Σκάλα φορτώσεως) περιοχής Μαντουδίου, αρμοδιότητα 
Δ.Ο.Υ. Λίμνης. 

Κατόπιν αυτών θα πρέπει επί των ιδίων σχεδιαγραμμάτων να οριοθετηθεί 
και η Ζώνη Λιμένος (Χερσαία Ζώνη) της ιδίαες περιοχής. 

■ Η Λιμενική Επιτροπή έχουσα υπόψη της τα ανωτέρω καθορίζει και την Ζώνη 
Λιμένος (Χερσαία Ζώνι) στη θέση ΔΑΦΝΟΠΟΤΑΜΟΣ (Σκάλα φορτώσεως) πε- 
ριοχής Μαντουδίου, αρμοδιότητας Δ.Ο.Υ. Λίμνης, Νομού Εύβοιας ως ακολού¬ 
θως: 

Η Ζώνη Λιμένος (Χερσαία Ζώνη) αρχίζει από το σταθερό σημείο του αιγια- 
λού 5 στο οποίο συμπίπτει το γράμμα Δ'. της Ζώνης Λιμένος, ακολουθεί Νότια 
κατεύθυνση μέχρι το σταθερό σημείο 5' της παραλίας στο οποίο συμπίπτει τα 
γράμμα Β'., ακολουθεί Νοτιανατολική κατεύθυνση ακολουθόντας την οριο¬ 
γραμμή της παραλίας ώστε το γράμμα Γ'. να συμπίπτει με το σταθερό σημείο 
αυτής 6’. το γράμμα Ε. να συμπίπτει με το σταθερό σημείο 7'. το γράμμα Ε’. να 
συμπίπτει με το σταθερό σημείο αυτής 8'. το γράμμα Ζ'. να συμπίπτει με το στα¬ 
θερό σημείο αυτής 9'. το γράμμα Η'. να συμπίπτει με το στεθερό σημείο αυτής 
10'. το γράμμα θ', να συμπίπτει με τα σταθερά σημεία 11' της παραλίάς και 12 
του αιγιαλού που και αυτά συμπίπτουν. Εκείθεν ακολουθεί Νότια κατεύθυνση το 
δε γράμμα αυτής Γ. συμπίπτει με το σταθερό σημείο 13 του αιγιαλού και της 
παραλίας, ακολουθόντας δε πάλι Νοτιοανατολική κατεύθυνση τα γράμματα της 
Ζώνης Λιμένος Κ'., Λ'., Μ'., να συμπίπτουν με τα σταθερά σημεία του αιγιαλού * 
και της παραλίας 14, 15 και 16 που και αυτά συμπίπτουν. 

Εκείθεν ακολουθεί πάλι Νοτιοανατολική κατεύθυνση ώστε το γράμμα Ν’, να 
συμπίπτει με το σταθερό σημείο 13'. της παραλίας, το γράμα Ξ'. να συμπίπτει 
με το σταθερό σημείο 14'. της παραλίας, το γράμμα Ο’. να συμπίπτει με το στα¬ 
θερό σημείο 15' της παραλίας, το γράμμα Λ'. να συμπίπτει με το σταθερό ση¬ 
μείο 16’ της παραλίας, το γράμμα Ρ'. να συμπίπτει με το σταθερό σημείο 17' 
της παραλίας όπου περατούτε η Ζώνη Λιμένος (Χερσαία Ζώνη). 

Η Λιμενική Επιτροπή Λίμνης έχουσα υπόψη της τα ανωτέρω, την μορφολο¬ 
γία του εδάφοτυς της περιοχής, τους νόμους περί Λιμενικών Ταμείων και συ- 
σκεψαμένη, αποφαίνεται: 

Εγκρίνει την καθορισθείσα Ζώνη Λιμένος (Χερσαία Ζώνη) στην περιοχή θέση 
ΔΑΦΝΟΠΟΤΑΜΟΣ (Σκάλα φορτώσεως) περιοχή Μαντουδίου, αρμοδιότητας 

ΔΟΥ Λίμνης όπως αυτή έχει οριοθετηθεί με τα γράμματα Λ', Β', Γ.Ο', Π’ 

, Ρ'. στο εκπονηθέν, παρά της Τεχνικής Υπηρεσίας του Υπουργείου Οικονομι¬ 
κών, σχεδιάργαμμα και τα οποία γράμματα Λ, Β, Γ.Ο, Π, Ρ. που οριοθε¬ 

τούν την Ζώνη Λιμένος (Χερσαία Ζώνη) συπίπτουν με σταθερά σημεία που κα¬ 
θορίζουν την οριογραμμή της παραλίας, επί του ίδιου σχεδιαγράμματος. 

Η ούτω οριοθετηθήσα Ζώνη Λιμένος δεν περιλαμβάνει ιδιόκτητα κτήσματα 
και κτήματα. 

Ο Πρόεδρος Η Λιμενική Επιτροπή Λίμνης Τα Μέλη 

Ο Γραμματέας 
(υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 58514/2920 (3) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν.960/1979 «περί 
επιβολής υποχρεώσεων προς δημιουργία χώρων στάθμευσης αυτοκίνη¬ 
των κ.λ.π.» (ίν 194), όπως προστέθηκε με την παρ. 1 του άρθρου 97 
του Ν. 1892/1990 «για τον εκσυγχρονισμό και την ανάπτυξη και άλλες 
διατάξεις» (Α' 101) και αντικατασταθηκε με την παραγρ. 7 του άρθρου 
8 του Ν.2052/1992 «ιχέτρα για την αντιμετώπιση του νέφους και πο- 
λεοδομικές ρυθμίσεις» (Α 94). 

2. Τις διατάξεις του από 6.10.1990 Π. Δ/τος «κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λ.π.» (Δ’ 560). 

3. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

4. Τις 1628/26.3.1991 και 3862/4.7.1991 αιτήσεις του Χαρι- 
σείου Γηροκομείου Θεσσαλονίκης. 


5. Την 1897/10.3.1992 αίτηση των Γεωργίου Κωνσταντινίδη, 
Μαρίας Κωνσταντινίδου, Σταυρούλας Κωνσταντινίδου και Πολύχρονη 
Κωνσταντινίδη. 

6. Την 3044/23.4.1992 αιτιολογική έκθεση του Τομέα Μεταφο¬ 
ρών του Οργανισμού της Αθήνα, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ- 
νου χώρου στάθμευσης αυτοκινήτων, το ακίνητο που βρίσκεται εντός 
του ρυμοτομικού σχεδίου Αθηνών και εντός της περιοχής που καθορί¬ 
σθηκε με το από 6.12.1990 Π. Δ/νμα (Δ' 693) για την κατασκευή 
υπέργειων εστεγασμένων ^ώρων στάθμευσης αυτοκινήτων άνω των 80 
θέσεων και ειδικότερα επι της οδού Αχαρνών αριθ. 12, φερόμενο ως 
ιδιοκτησία του Χαρισείου Γηροκομείου Θεσσαλονίκης και των Γεωρ¬ 
γίου Κωνσταντινίδη, Μαρίας Κωνσταντινίδου, Σταυρούλας Κωνσταντι¬ 
νίδου και Πολυχρόντι Κωνσταντινίδη, όπως ο χώρος φείνεται με στοι¬ 
χεία Α, Β, Γ, ΔΓΕ, Ζ, Α στο σχετικό πρωτότυπο διάγραμαα σε κλίμ- 
μακα 1:500, που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την 58514/1992 πράξη του και αντίτυπό 
του σε φωτοσμικρυνση δημοσιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 80. 

3. Η ισχύς της παρούσας απόφασης αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Ιουλίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

